Els aspirants han de lliurar la programació al tribunal en l'acte de presentació.
La programació didàctica, per a totes les especialitats dels cossos convocats, que ha de tenir caràcter personal, ha de ser elaborada de forma individual per l'aspirant i tenir una extensió màxima de 60 fulls, en format DIN-A4, escrits per una sola cara, d'un interlineat d'1,5 o 2 espais, i amb un cos de lletra tipus Arial de 12 punts, sense comprimir.
Ha de tenir una portada amb les dades d'identificació de l'aspirant i el cos i l'especialitat per als quals es presenta i incloure-hi un índex en què es relacioni la seqüència numerada de les unitats didàctiques o les activitats d'ensenyament-aprenentatge de què consta.
Tant la portada com l'índex no es tindran en compte en els 60 fulls.
En el cas d'utilitzar taules, el cos de la lletra de les taules podrà reduir-se fins a 9 punts, sense comprimir.
Els annexos, que no poden superar els 20 fulls, han d'estar formats pel material didàctic proposat en les unitats didàctiques o projectes com les activitats o instruments d'avaluació i els instruments organitzatius.
En el cas d'utilitzar taules, el cos de la lletra de la taula podrà reduir-se fins a 9 punts, sense comprimir.
La preparació i exposició oral, davant el tribunal, d'una unitat didàctica, pot estar relacionada amb la programació presentada per l'aspirant o elaborada a partir del temari oficial de la especialitat.
En el primer cas l'aspirant ha de triar la unitat didàctica d'entre tres extretes a l'atzar per ell mateix, de la seva pròpia programació.
En el segon cas l'aspirant ha de triar la unitat didàctica d'un tema d'entre tres extrets a l'atzar per ell mateix, del temari oficial de l'especialitat.
La programació de l'aspirant ha de contenir un mínim de sis unitats.
La programació didàctica, d'acord amb la Resolució EDU/17/2020, de 13 de gener, de convocatòria de concurs per a l'ingrés i accés a la funció pública, podrà estar referida a l'educació secundària obligatòria o al batxillerat en què s'imparteixi docència des de l'especialitat pera la qual s'opta.
Així mateix, a l'annex 5 de la Resolució de convocatòria, de criteris per a l'elaboració de la programació didàctica, es diu que, pel que fa a la formació de persones adultes, en les especialitats del cos de professors d'ensenyament secundari s'admetrà tant una programació global de tres mòduls comuns d'un àmbit del nivell I o II, com de tres mòduls que n'incloguin de comuns i d'opcionals que formin part d'un àmbit, relacionat amb l'especialitat a què es presenti l'aspirant, fent referència, si és el cas, a la globalització necessària de les activitats entre els tres mòduls.
Cada mòdul ha de contenir, com a mínim, dues unitats didàctiques.
L'educació secundària per a adults està regulada pel Decret 161/2009, de 27 d'octubre, d'ordenació dels ensenyaments d'educació secundària obligatòria per a les persones adultes, i per l'Ordre ENS/154/2011, de 14 de juny, del procediment i els documents i requisits formals del procés d'avaluació a l'educació secundària obligatòria per a les persones adultes.
Els àmbits i mòduls en què s'organitza el currículum dels ensenyaments de l'educació secundària per a adults són els que s'estableixen a l'article 7 i a l'annex 1 del Decret 161/2009, de 27 d'octubre.
En la formació d'adults de secundària, els cursos de COMPETIC no formen part del currículum de secundària.
D'acord amb el que estableix la Resolució EDU/17/2020, de 13 de gener, a la base 6.5.1.1 Primera prova, la programació didàctica elaborada per l'aspirant ha de fer referència al currículum vigent a Catalunya, ha de tenir en compte la inclusió educativa i la perspectiva de gènere, i ha d'incloure la planificació del currículum d'una matèria, crèdit, mòdul professional, nivell o assignatura relacionada amb l'especialitat per a la qual es participa.
Per tant, segons la mateixa Resolució, si des de l'especialitat d'Educació Física/Anglès s'imparteix docència en un mòdul professional, es pot presentar la programació referida a aquesta etapa.
Les proves corresponents a les especialitats d'idiomes moderns del cos de professors d'ensenyaments secundaris o professors d'escoles oficials d'idiomes s'hauran de realitzar en l'idioma corresponent, d'acord amb el que preveu l'article 20.2 del Reglament aprovat per Reial Decret 276/2007, de 23 de febrer.
La programació didàctica que les persones interessades han de presentar als tribunals, segons la base 6.5.1, també haurà de realitzar-se en l'idioma corresponent.
El decret vigent del batxillerat és el Decret 142/2008, de 15 de juliol, pel qual s'estableix l'ordenació dels ensenyaments del batxillerat.
En aquest decret es diu, a l'article 7, quines són les competències del batxillerat.
Més endavant, a l'annex 1 es despleguen les competències generals del batxillerat i a l'annex 2 es troba el currículum de les diferents matèries.
Tots dos tenen la mateixa estructura:
Amb tot això es poden establir unes competències generals del batxillerat i específiques de les diferents matèries que es poden incloure a la programació.
En la part A) de la segona prova es concreta, per als cossos de professors d'ensenyament secundari i EOI, que l'aspirant podrà disposar de la normativa d'ordenació curricular que consta a l'annex 6.
Amb relació als Documents per a l'organització i gestió dels centres per al curs 2019-2020, l'aspirant pot portar-los tots.
Aquesta documentació no pot tenir anotacions.
En la convocatòria actual s'han convocat places per al cos de professors d'ensenyament secundari d'anglès, francès i alemany.
Qualsevol d'aquestes tres matèries, pot ser matèria comuna (primera llengua) o matèria optativa (segona llengua), tant pel que fa a l'ESO com al batxillerat.
Per tant, si s'ha de preparar les programacions i unitat didàctica, l'aspirant pot tractar-les en un sentit o altre, com consideri convenient.
A la prova pràctica, però, poden aparèixer en diferents contextos, com a primera o segona llengua.
Les llengües estrangeres curriculars a l'ensenyament secundari són 4: anglès, francès, alemany i italià, i s'imparteixen com a primera o segona llengua estrangera.
D'acord amb la Resolució de convocatòria, del tema triat s'ha de donar una visió dels trets fonamentals, relacionar-lo amb el currículum i realitzar-ne un plantejament didàctic.
La prova no consisteix només a exposar el tema sinó a demostrar la capacitat de l'aspirant per relacionar-lo amb el currículum vigent i adaptar-ne el contingut teòric que pot ser de nivell universitari a un contingut relacionat que tingui sentit per a l'educació secundària.
L'aspirant ha de tenir els coneixements superiors però alhora la competència didàctica de generar amb ells situacions d'aprenentatge adients a l'educació secundària.
Aquests procediments són: accés a un cos de grup superior, accés a un cos del mateix grup i complement de destinació per a una especialitat diferent de la que són titulars en el cos d'origen i accés a una nova especialitat.
Tal com estableix la Resolució de convocatòria, l'exercici de contingut pràctic s'ha d'ajustar a les especificacions, pautes i criteris que s'estableixen a l'annex 7.
La durada de l'exercici serà l'establerta també a l'annex 7 i queda a criteri de la comissió de selecció l'establiment de la data de realització.
En funció de les necessitats dels tribunals que tinguin aspirants d'aquests procediments es podrà fer coincidir amb la realització de la prova pràctica del procediment lliure o en una altra data.